title: A Tanács (EU) 2018/814 végrehajtási rendelete (2018. június 1.) a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról

text:
               4.6.2018

               HU

               Az Európai Unió Hivatalos Lapja

               L 137/1

         A TANÁCS (EU) 2018/814 VÉGREHAJTÁSI RENDELETE
   (2018. június 1.)
   a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 31. cikke (2) bekezdésére,
   tekintettel a Koreai Népi Demokratikus Köztársasággal szembeni korlátozó intézkedésekről és a 329/2007/EK rendelet hatályon kívül helyezéséről szóló, 2017. augusztus 30-i (EU) 2017/1509 rendeletre (1) és különösen annak 47. cikke (5) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2017. augusztus 30-án-én elfogadta a (EU) 2017/1509 rendeletet.

               (2)

               2018. május 23-án az Egyesült Nemzetek Biztonsági Tanácsának (a továbbiakban: ENSZ BT) az 1718 (2006) sz. ENSZ BT-határozata alapján létrehozott bizottsága módosította egy korlátozó intézkedések hatálya alá tartozó szervezet jegyzékét.

               (3)

               Az (EU) 2017/1509 rendelet XIII. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   Az (EU) 2017/1509 rendelet XIII. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. június 1-jén.

            a Tanács részéről

            az elnök

         E. ZAHARIEVA

      (1)  HL L 224., 2017.8.31., 1. o.

      MELLÉKLET
      Az (EU) 2017/1509 rendelet XIII. mellékletében a „b) Jogi személyek, szervezetek és szervek” című részben 74. bejegyzés helyébe az alábbi bejegyzés lép:

                     „74.

                     WEIHAI WORLD-SHIPPING FREIGHT

                     419-201, Tongyi Lu, Huancui Qu, Weihai, Shandong 264200, Kína

                     2018.3.30.

                     A XIN GUANG HAI nevű hajó üzemeltetője és kereskedelmi igazgatója. A szóban forgó hajó 2017. október 27-én szenet fogadott be rakományként az észak-koreai Taeanban. A hajónak a számított érkezési idő szerint 2017. november 14-én kellett volna megérkeznie a vietnámi Cam Pha városába, de ez nem történt meg.”


title: A Bizottság (EU) 2018/895 végrehajtási rendelete (2018. június 22.) az Európai Vegyianyagügynökség részére fizetendő díjakról szóló 340/2008/EK rendelet módosításáról (EGT-vonatkozású szöveg.)

text:
               25.6.2018

               HU

               Az Európai Unió Hivatalos Lapja

               L 160/1

         A BIZOTTSÁG (EU) 2018/895 VÉGREHAJTÁSI RENDELETE
   (2018. június 22.)
   az Európai Vegyianyagügynökség részére fizetendő díjakról szóló 340/2008/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 74. cikke (1) bekezdésére,
   mivel:

               (1)

               Az 1907/2006/EK rendelet értelmében az abban előírt díjak összetételének és összegének megállapítása során figyelembe kell venni az Európai Vegyianyag-ügynökség (a továbbiakban: Ügynökség) és az illetékes hatóságok számára előírt munkát, és a díjak mértékét úgy kell meghatározni, hogy az azokból származó bevétel és az Ügynökség egyéb bevételi forrásaival együtt elégséges legyen az elvégzett szolgáltatások költségének fedezésére.

               (2)

               Az engedélyezési kérelmek értékelése során az Ügynökség, annak kockázatértékelési bizottsága és az Ügynökség társadalmi-gazdasági elemzéssel foglalkozó bizottsága által eddig szerzett tapasztalatok azt mutatják, hogy az értékeléssel járó munka mennyisége az egy kérelemben igényelt felhasználások számától, nem pedig a kérelmet közösen benyújtó kérelmezők számától függ. Következésképpen az egy adott kérelemre vonatkozó díj nem változhat a kérelmezők számának függvényében; az egyes további kérelmezők esetében nem számolható fel kiegészítő díj. Ugyanez az érvelés a felülvizsgálati jelentések benyújtásának díjára is érvényes. A díjak és illetékek ennek megfelelő módosítása révén enyhülnének a kisebb gazdasági szereplők, például a kis- és középvállalkozások pénzügyi terhei.

               (3)

               Közös engedélyezési kérelem benyújtása esetén a díjakat és illetékeket méltányos, átlátható és megkülönböztetéstől mentes módon kell megosztani a kérelmezők között, különös tekintettel a kis- és középvállalkozásokra (kkv-k). Az összes alkalmazandó díj és illeték megosztásakor figyelembe kell venni a kkv-kat megillető díj- és illetékkedvezményeket.

               (4)

               Amennyiben a közös engedélyezési kérelmet benyújtó vállalkozások különböző méretkategóriákba tartoznak, amelyekre eltérő alapdíjak vonatkoznak, akkor az érintett díjak közül a legmagasabbat kell felszámítani.

               (5)

               Ezenkívül a 340/2008/EK bizottsági rendelet (2) 2015-ben történt felülvizsgálata nyomán, valamint az engedélyezési kérelmek kezelése során szerzett tapasztalatok fényében célszerű az engedélyezési díjaknak és illetékeknek az Ügynökség munkaterhének figyelembevételével történő kiigazítása. Ennek érdekében a további felhasználásonként alkalmazandó kiegészítő díjaknak csak csekély mértékben kell alacsonyabbnak lenniük az alapdíj vagy illeték összegénél. Ezeket a további felhasználásonként felszámítandó kiegészítő díjakat és illetékeket ezért indokolt növelni.

               (6)

               A 340/2008/EK rendeletet ezért ennek megfelelően módosítani kell.

               (7)

               A jogbiztonság érdekében indokolt előírni, hogy e rendelet ne legyen alkalmazandó a hatálybalépésének napja előtt benyújtott kérelmekre.

               (8)

               Az e rendeletben előírt intézkedések összhangban vannak az 1907/2006/EK rendelet 133. cikke alapján létrehozott bizottság véleményével,

         ELFOGADTA EZT A RENDELETET:
   1. cikk
   A 340/2008/EK rendelet a következőképpen módosul:

               1.

               A 8. cikk (2) bekezdése helyébe a következő szöveg lép:
               „(2)   Az Ügynökség a VI. mellékletben rögzített alapdíjat veti ki az anyagok engedélyezésére vonatkozó kérelemre. Az alapdíj az egy anyagra és egy felhasználásra vonatkozó engedélyezési kérelemre vonatkozik.
               Az Ügynökség kiegészítő díjat vet ki minden további felhasználásra és minden olyan további, a kérelem tárgyát képező anyagra, amely megfelel az anyagok csoportjának az 1907/2006/EK rendelet XI. mellékletének 1.5. pontja szerinti meghatározásának, amely díj mértékét e rendelet VI. melléklete határozza meg. Nem vethető ki kiegészítő díj amiatt, hogy az engedélyezési kérelmet egynél több kérelmező fél nyújtja be.
               Amennyiben a közös engedélyezési kérelmet benyújtó kérelmezők különböző méretű vállalkozások, a szóban forgó kérelemre a legmagasabb díjkategóriába tartozó kérelmező után járó díjat kell kivetni.
               Közös engedélyezési kérelem benyújtása esetén a kérelmezők kötelesek mindent megtenni a díj tisztességes, átlátható és megkülönböztetéstől mentes megosztása érdekében, különös tekintettel a kkv-kra.
               Az Ügynökség egyetlen számlát állít ki, amely az alapdíjat és valamennyi további díjat egyaránt tartalmazza.”

               2.

               A 9. cikk (2) bekezdése helyébe a következő szöveg lép:
               „(2)   Az Ügynökség a VII. mellékletben rögzített alapdíjat veti ki a felülvizsgálati jelentések benyújtására. Az alapdíj az egy anyagra és egy felhasználásra vonatkozó felülvizsgálati jelentésre vonatkozik.
               Az Ügynökség kiegészítő illetéket vet ki minden további felhasználásra és minden olyan további, a felülvizsgálati jelentés tárgyát képző anyagra, amely megfelel az anyagok csoportjának az 1907/2006/EK rendelet XI. mellékletének 1.5. pontja szerinti meghatározásának, amely illeték mértékét e rendelet VII. melléklete határozza meg. Nem vethető ki kiegészítő illeték amiatt, hogy a felülvizsgálati jelentés egynél több felet érint.
               Amennyiben a közös felülvizsgálati jelentést benyújtó jogalanyok különböző méretű vállalkozások, a szóban forgó jelentésre a legmagasabb illetékkategóriába tartozó kérelmező után járó illetéket kell kivetni.
               Közös felülvizsgálati jelentés benyújtása esetén az engedélyesek kötelesek mindent megtenni az illeték tisztességes, átlátható és megkülönböztetéstől mentes megosztása érdekében, különös tekintettel a kkv-kra.
               Az Ügynökség egyetlen számlát állít ki, amely az alapilletéket és valamennyi további illetéket egyaránt tartalmazza.”

               3.

               A VI. és a VII. melléklet helyébe e rendelet mellékletének szövege lép.

         2. cikk
   A 2018. július 15. előtt benyújtott kérelmekre a legutóbb az (EU) 2015/864 végrehajtási rendelettel (3) módosított 340/2008/EK rendelet alkalmazandó.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. június 22-én.

            a Bizottság részéről

            az elnök

         Jean-Claude JUNCKER

      (1)  HL L 396., 2006.12.30., 1. o.

      (2)  A Bizottság 340/2008/EK rendelete (2008. április 16.) a legutóbb a 2013. december 5-i 1269/2013/EU bizottsági végrehajtási rendelettel (HL L 139., 2015.6.5., 1. o.) módosított, a vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet alapján az Európai Vegyianyag-ügynökség részére fizetendő díjakról (HL L 107., 2008.4.17., 6. o.).

      (3)  A Bizottság (EU) 2015/864 végrehajtási rendelete (2015. június 4.) a vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet alapján az Európai Vegyianyag-ügynökség részére fizetendő díjakról szóló 340/2008/EK rendelet módosításáról (HL L 139., 2015.6.5., 1. o.).

      MELLÉKLET
      „
            VI. MELLÉKLET

               Az 1907/2006/EK rendelet 62. cikke szerinti engedélyezési kérelmek díjai

               1. táblázat

               Rendes díjak

                        Alapdíj

                        54 100  EUR

                        További díj anyagonként

                        10 820  EUR

                        További díj felhasználásonként

                        48 690  EUR

               2. táblázat

               Kedvezményes díjak középvállalkozásoknak

                        Alapdíj

                        40 575  EUR

                        További díj anyagonként

                        8 115  EUR

                        További díj felhasználásonként

                        36 518  EUR

               3. táblázat

               Kedvezményes díjak kisvállalkozásoknak

                        Alapdíj

                        24 345  EUR

                        További díj anyagonként

                        4 869  EUR

                        További díj felhasználásonként

                        21 911  EUR

               4. táblázat

               Kedvezményes díjak mikrovállalkozásoknak

                        Alapdíj

                        5 410  EUR

                        További díj anyagonként

                        1 082  EUR

                        További díj felhasználásonként

                        4 869  EUR

            VII. MELLÉKLET

               Az 1907/2006/EK rendelet 61. cikke szerinti engedély-felülvizsgálatok díjai

               1. táblázat

               Rendes illetékek

                        Alapilleték

                        54 100  EUR

                        További illeték anyagonként

                        10 820  EUR

                        További illeték felhasználásonként

                        48 690  EUR

               2. táblázat

               Kedvezményes illetékek középvállalkozásoknak

                        Alapilleték

                        40 575  EUR

                        További illeték anyagonként

                        8 115  EUR

                        További illeték felhasználásonként

                        36 518  EUR

               3. táblázat

               Kedvezményes illetékek kisvállalkozásoknak

                        Alapilleték

                        24 345  EUR

                        További illeték anyagonként

                        4 869  EUR

                        További illeték felhasználásonként

                        21 911  EUR

               4. táblázat

               Kedvezményes illetékek mikrovállalkozásoknak

                        Alapilleték

                        5 410  EUR

                        További illeték anyagonként

                        1 082  EUR

                        További illeték felhasználásonként

                        4 869  EUR

                  ”


title: A Tanács (EU) 2018/899 végrehajtási rendelete (2018. június 25.) a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról

text:
               25.6.2018

               HU

               Az Európai Unió Hivatalos Lapja

               LI 160/5

         A TANÁCS (EU) 2018/899 VÉGREHAJTÁSI RENDELETE
   (2018. június 25.)
   a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a venezuelai helyzetre tekintettel hozott korlátozó intézkedésekről szóló, 2017. november 13-i (EU) 2017/2063 tanácsi rendeletre (1) és különösen annak 17. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2017. november 13-án elfogadta az (EU) 2017/2063 rendeletet.

               (2)

               A Tanács 2018. május 28-án következtetéseket fogadott el Venezueláról, amelyben kijelentette, hogy a 2018. május 20-án Venezuelában tartott választások nem voltak sem szabadok, sem tisztességesek, valamint hogy a választás és annak eredménye minden hitelességet nélkülözött, mivel a választási folyamat nem biztosította a választások inkluzív és demokratikus voltához szükséges garanciákat.

               (3)

               A következtetésekben a Tanács újabb, nemzetközileg elismert demokratikus normákkal és Venezuela alkotmányos rendjével összhangban álló elnökválasztás megtartására szólított fel, és ezzel összefüggésben további, a venezuelai lakosság számára sérelmet nem okozó célzott és visszavonható korlátozó intézkedések meghozatalára.

               (4)

               Tekintettel a venezuelai helyzetre, 11 személyt fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek az (EU) 2017/2063 rendelet IV. mellékletében foglalt jegyzékébe.

               (5)

               Az (EU) 2017/2063 rendelet IV. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   Az (EU) 2017/2063 rendelet IV. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2018. június 25-én.

            a Tanács részéről

            az elnök

         F. MOGHERINI

      (1)  HL L 295., 2017.11.14., 21. o.

      MELLÉKLET
      A természetes és jogi személyeknek, szervezeteknek és szerveknek az (EU) 2017/2063 rendelet IV. mellékletében foglalt jegyzéke a következő személyekkel egészül ki:

                     „Név

                     Azonosító adatok

                     A jegyzékbe vétel okai

                     A jegyzékbe vétel dátuma

                     8.

                     Tareck Zaidan El-Aissami Maddah

                     Gazdaságért felelős alelnök, és a nemzeti iparért és termelésért felelős miniszter
                     Születési ideje: 1974. november 12.

                     Gazdaságért felelős alelnök, és a nemzeti iparért és termelésért felelős miniszter. Mint a venezuelai nemzeti hírszerző szolgálat (SEBIN) irányítását felügyelő korábbi alelnök, Maddah felelős a szervezet által elkövetett súlyos emberi jogi jogsértésekért, többek között önkényes fogva tartásokért, politikai indíttatású nyomozásokért, embertelen, és megalázó bánásmódért, valamint kínzásokért. Felelős továbbá a demokráciát és a jogállamiságot aláásó politikák és tevékenységek támogatásáért és végrehajtásáért, többek között a nyilvános demonstrációk betiltásáért, továbbá ő vezeti Maduro elnök „államcsínyellenes parancsnokságát”, amelynek tevékenysége a civil társadalom és a demokratikus ellenzék ellen irányult.

                     2018.6.25.

                     9.

                     Sergio José Rivero Marcano

                     A venezuelai nemzeti fegyveres erők főfelügyelője
                     Születési ideje: 1964. november 8.

                     2018. január 16-ig a venezuelai nemzeti gárda főparancsnoka. Részt vett a venezuelai civil társadalom és demokratikus ellenzék elnyomásában, továbbá felelős azokért a súlyos emberi jogi jogsértésekért, amelyeket a venezuelai nemzeti gárda a parancsoksága alatt követett el, többek között túlzott erőszak alkalmazásáért, valamint a civil társadalom és az ellenzék képviselőinek önkényes fogva tartásáért, illetve a velük szembeni visszaélésekért. A venezuelai nemzeti gárda főparancsnokaként tevékenysége és politikái – többek között az, hogy a venezuelai nemzeti gárda megtámadta a demokratikusan megválasztott nemzetgyűlés tagjait és megfélemlítette azokat az újságírókat, akik beszámoltak a törvénytelen alkotmányozó gyűlés megválasztását célzó szabálytalan választásokról – aláásták a venezuelai demokráciát és a jogállamiságot.

                     2018.6.25.

                     10.

                     Jesús Rafael Suárez Chourio

                     A venezuelai hadsereg főparancsnoka
                     Születési ideje: 1962. július 19.

                     A venezuelai nemzeti hadsereg főparancsnoka és a venezuelai központi övezet átfogó védelmi régiójának (REDI Central) korábbi parancsnoka. Felelős a parancsnoksága alatt álló fegyveres erők által elkövetett emberi jogi jogsértésekért, többek között túlzott erőszak alkalmazásáért, és az őrizetbe vettekkel szembeni rossz bánásmódért. Fellépett a demokratikus ellenzékkel szemben és támogatta, hogy katonai bíróságok járjanak el polgári tüntetők ügyében.

                     2018.6.25.

                     11.

                     Iván Hernández Dala

                     A katonai kémelhárítási főigazgatóság vezetője
                     Születési ideje: 1966. május 18.

                     2014 januárja óta a katonai kémelhárítási főigazgatóság (DGCIM), 2015 szeptembere óta pedig az elnöki gárda vezetője. A DGCIM vezetőjeként Iván Hernández Dala felelős az irányítása alatt álló DGCIM tagjai által elkövetett súlyos emberi jogi jogsértésekért, valamint a civil társadalom és a demokratikus ellenzék elnyomásáért, többek között túlzott erőszak alkalmazásáért és az őrizetbe vettek bántalmazásáért.

                     2018.6.25.

                     12.

                     Delcy Eloina Rodríguez Gómez

                     A Venezuelai Bolivári Köztársaság alelnöke
                     Születési ideje: 1969. május 18.

                     A Venezuelai Bolivári Köztársaság alelnöke, a törvénytelen alkotmányozó gyűlés korábbi elnöke és a törvénytelen alkotmányozó nemzetgyűlésért felelős elnöki bizottság korábbi tagja. Az elnöki bizottságban, majd később a törvénytelen alkotmányozó gyűlés elnökeként végzett tevékenységeivel aláásta a venezuelai demokráciát és a jogállamiságot, többek között elvonta a nemzetgyűlés hatáskörét és ezt arra használta, hogy fellépjen az ellenzékkel szemben és megakadályozza, hogy az ellenzék részt vehessen a politikai folyamatban.

                     2018.6.25.

                     13.

                     Elías José Jaua Milano

                     Néphatalmi oktatásügyi miniszter
                     Születési ideje: 1969. december 16.

                     Néphatalmi oktatásügyi miniszter. A törvénytelen alkotmányozó nemzetgyűlésért felelős elnöki bizottság korábbi elnöke. Azzal, hogy vezető szerepet töltött be a törvénytelen alkotmányozó gyűlés felállításában, felelős a venezuelai demokrácia és jogállamiság aláásásáért.

                     2018.6.25.

                     14.

                     Sandra Oblitas Ruzza

                     Az Országos Választási Tanács alelnöke
                     Születési ideje: 1969. június 7.

                     Az Országos Választási Tanács (OVT) alelnöke, valamint a választói és polgári névjegyzékkel foglalkozó bizottság elnöke. Felelős az OVT tevékenységeiért, amelyek aláásták a venezuelai demokráciát – többek között a törvénytelen alkotmányozó gyűlés felállításának elősegítéséért és a választási folyamat manipulálásáért.

                     2018.6.25.

                     15.

                     Freddy Alirio Bernal Rosales

                     Születési ideje: 1962. június 16.

                     A helyi ellátásért és termelésért felelős bizottság (CLAP) nemzeti ellenőrző központjának vezetője és a SEBIN általános biztosa. A CLAP program által biztosított csomagoknak a szavazók közötti manipulatív elosztása révén felelős a demokrácia aláásásáért. Ezenkívül a SEBIN általános biztosaként felelős a SEBIN tevékenységeiért, amelyek keretében súlyos emberi jogi jogsértésekre, például önkényes fogva tartásokra került sor.

                     2018.6.25.

                     16.

                     Katherine Nayarith Harrington Padrón

                     Helyettes államügyész (más fordításban legfőbbügyész-helyettes).
                     Születési ideje: 1971. december 5.

                     2017 júliusa óta helyettes államügyész (más fordításban legfőbbügyész-helyettes). Az alkotmány megsértésével a Legfelsőbb Bíróság és nem a nemzetgyűlés nevezte ki helyettes államügyésznek. Többek között politikai indíttatású büntetőeljárások kezdeményezése és a Maduro-rezsim által elkövetett állítólagos emberi jogi jogsértések kivizsgálásának elmulasztása miatt felelős a venezuelai demokrácia és a jogállamiság aláásásáért.

                     2018.6.25.

                     17.

                     Socorro Elizabeth Hernández Hernández

                     Születési ideje: 1952. március 11.

                     Az Országos Választási Tanács (OVT) tagja (vezető tisztviselője), valamint az Országos Választási Bizottság tagja. Felelős az OVT azon tevékenységeiért, amelyek aláásták a venezuelai demokráciát – többek között a törvénytelen alkotmányozó gyűlés felállításának elősegítéséért, az elnök visszahívására irányuló 2016-os választás elutasítása kapcsán a választási folyamat manipulálásáért, a 2016-os kormányzóválasztások elhalasztásáért, valamint a 2017-es kormányzóválasztások előtt nem sokkal a szavazóhelyiségek áthelyezéséért.

                     2018.6.25.

                     18.

                     Xavier Antonio Moreno Reyes

                     Az Országos Választási Tanács főtitkára

                     Az Országos Választási Tanács (OVT) főtitkára Felelős az OVT határozatainak jóváhagyásáért – többek között a törvénytelen alkotmányozó gyűlés felállításának elősegítéséért és a választási folyamat manipulálásáért –, amelyek aláásták a venezuelai demokráciát.

                     2018.6.25.”


title: A Tanács (EU) 2018/898 végrehajtási rendelete (2018. június 25.) a Mianmarral/Burmával szembeni korlátozó intézkedésekről szóló 401/2013/EU rendelet végrehajtásáról

text:
               25.6.2018

               HU

               Az Európai Unió Hivatalos Lapja

               LI 160/1

         A TANÁCS (EU) 2018/898 VÉGREHAJTÁSI RENDELETE
   (2018. június 25.)
   a Mianmarral/Burmával szembeni korlátozó intézkedésekről szóló 401/2013/EU rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a Mianmarral/Burmával szembeni korlátozó intézkedésekről és a 194/2008/EK rendelet hatályon kívül helyezéséről szóló, 2013. május 2-i 401/2013/EU tanácsi rendeletre (1) és különösen annak 4i. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. május 2-án elfogadta a 401/2013/EU rendeletet.

               (2)

               A Tanács 2018. február 26-án következtetéseket fogadott el, amelyben elítélte a mianmari/burmai katonai és biztonsági erők által elkövetett folyamatos, széles körű és szisztematikus súlyos emberi jogi jogsértéseket. A következtetésekben a Tanács a mianmari/burmai fegyveres erők (Tatmadaw) magas rangú katonatisztjeivel szembeni célzott korlátozó intézkedésekre vonatkozó javaslatok benyújtását kérte.

               (3)

               A Tanács 2018. április 26-án elfogadta az (EU) 2018/647 rendeletet (2), amely a mianmari/burmai fegyveres erők (Tatmadaw) és határrendészeti erők kötelékébe tartozó bizonyos olyan természetes személyekkel szembeni célzott korlátozó intézkedések jogi keretét biztosítja, akiket felelősség terhel súlyos emberi jogi jogsértésekért, a rászoruló polgári lakosság számára történő humanitárius segítségnyújtás akadályozásáért, valamint állítólagos súlyos emberi jogi jogsértések vagy visszaélések független kivizsgálásának akadályozásáért.

               (4)

               Tekintettel a Mianmarban/Burmában fennálló helyzetre, valamint a mianmari/burmai fegyveres erők (Tatmadaw) és határrendészeti erők egyes részei által elkövetett emberi jogi jogsértésekért való felelősségre, hét személyt fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a 401/2013/EU rendelet IV. mellékletében foglalt jegyzékébe.

               (5)

               A 401/2013/EU rendelet IV. mellékletét ennek megfelelően módosítani kell,

         ELFOGADTA EZT A RENDELETET:
   1. cikk
   A 401/2013/EU rendelet IV. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Kelt Luxembourgban, 2018. június 25-én.

            a Tanács részéről

            az elnök

         F. MOGHERINI

      (1)  HL L 121., 2013.5.3., 1. o.

      (2)  A Tanács (EU) 2018/647 rendelete (2018. április 26.) a Mianmarral/Burmával szembeni korlátozó intézkedésekről szóló 401/2013/EU rendelet módosításáról (HL L 108., 2018.4.27., 1. o.).

      MELLÉKLET
      A természetes és jogi személyeknek, szervezeteknek és szerveknek a 401/2013/EU rendelet IV. mellékletében foglalt jegyzéke a következő személyekkel egészül ki:

                     „Név

                     Azonosító adatok

                     Indokolás

                     A jegyzékbe vétel időpontja

                     1.

                     Aung Kyaw Zaw

                     Születési idő: 1961. augusztus 20.
                     Útlevélszáma: DM000826
                     Kiállítás napja: 2011. november 22.
                     Lejárat napja: 2021. november 21.
                     Nemzeti személyazonosító szám: BC 17444

                     Aung Kyaw Zaw altábornagy volt a mianmari/burmai fegyveres erők (Tatmadaw) 3. sz. különleges műveletek hivatalának parancsnoka volt 2015 augusztusától 2017 végéig. A 3. sz. különleges műveletek hivatala gyakorolta az ellenőrzést a nyugati parancsnokság felett, és ezzel összefüggésben Aung Kyaw Zaw altábornagyot felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a nyugati parancsnokság ebben az időszakban elkövetett. Ezek magukban foglalnak törvénytelen kivégzéseket, szexuális erőszakot, valamint a rohindzsák házainak és épületeinek szisztematikus leégetését.

                     2018.6.25.

                     2.

                     Maung Maung Soe

                     Születési idő: 1964. március
                     Nemzeti személyazonosító szám: Tatmadaw Kyee 19571

                     Maung Maung Soe vezérőrnagy volt a mianmari/burmai fegyveres erők (Tatmadaw) nyugati parancsnokságának parancsnoka volt 2016 októberétől 2017. november 10-ig, és felügyelte a Rakhin államban folytatott katonai műveleteket. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a nyugati parancsnokság ebben az időszakban elkövetett. Ezek magukban foglalnak törvénytelen kivégzéseket, szexuális erőszakot, valamint a rohindzsák házainak és épületeinek szisztematikus leégetését.

                     2018.6.25.

                     3.

                     Than Oo

                     Születési idő: 1973. október 12.
                     Nemzeti személyazonosító szám: BC 25723

                     Than Oo dandártábornok a mianmari/burmai fegyveres erők (Tatmadaw) 99. könnyűgyalogos hadosztályának a parancsnoka. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a 99. könnyűgyalogos hadosztály 2017 második felében elkövetett. Ezek magukban foglalnak törvénytelen kivégzéseket, szexuális erőszakot, valamint a rohindzsák házainak és épületeinek szisztematikus leégetését.

                     2018.6.25.

                     4.

                     Aung Aung

                     Nemzeti személyazonosító szám: BC 23750

                     Aung Aung dandártábornok a mianmari/burmai fegyveres erők (Tatmadaw) 33. könnyűgyalogos hadosztályának a parancsnoka. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a 33. könnyűgyalogos hadosztály 2017 második felében elkövetett. Ezek magukban foglalnak törvénytelen kivégzéseket, szexuális erőszakot, valamint a rohindzsák házainak és épületeinek szisztematikus leégetését.

                     2018.6.25.

                     5.

                     Khin Maung Soe

                     Khin Maung Soe vezérőrnagy a mianmari/burmai fegyveres erők (Tatmadaw) 15. könnyűgyalogos hadosztályának parancsnoka, amelynek az 564. gyalogos zászlóalj is a részét képezi. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a 15. könnyűgyalogos hadosztály és különösen az 564. gyalogos zászlóalj 2017 második felében elkövetett. Ezek magukban foglalnak törvénytelen kivégzéseket, szexuális erőszakot, valamint a rohindzsák házainak és épületeinek szisztematikus leégetését.

                     2018.6.25.

                     6.

                     Thura San Lwin

                     Születési idő: 1957

                     Thura San Lwin dandártábornok volt a határrendészeti erők parancsnoka volt 2016 októberétől 2017 októberének elejéig. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a határrendészeti erők az említett időszakban elkövettek. Ezek magukban foglalnak törvénytelen kivégzéseket, valamint a rohindzsák házainak és épületeinek szisztematikus leégetését.

                     2018.6.25.

                     7.

                     Thant Zin Oo

                     Thant Zin Oo a 8. biztonsági rendészeti zászlóalj parancsnoka. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a 8. biztonsági rendészeti zászlóalj 2017 második felében elkövetett. A súlyos emberi jogi jogsértések magukban foglalnak törvénytelen kivégzéseket, valamint a rohindzsák házainak és épületeinek szisztematikus leégetését. Ezen jogsértések elkövetésére a mianmari/burmai fegyveres erők (Tatmadaw) 33. könnyűgyalogos hadosztályával együtt és annak közvetlen támogatásával, Aung Aung dandártábornok vezetésével került sor. Ezért Thant Zin Oo összefüggésbe hozható a jegyzékben szereplő Aung Aung dandártábornokkal.

                     2018.6.25.”


title: A Bizottság (EU) 2018/963 végrehajtási rendelete (2018. július 6.) az ICES 8c körzetben és a Cádizi-öböl kivételével a 9a körzetben halászatra fordítható többletnapok Spanyolország számára történő odaítéléséről

text:
               9.7.2018

               HU

               Az Európai Unió Hivatalos Lapja

               L 172/1

         A BIZOTTSÁG (EU) 2018/963 VÉGREHAJTÁSI RENDELETE
   (2018. július 6.)
   az ICES 8c körzetben és a Cádizi-öböl kivételével a 9a körzetben halászatra fordítható többletnapok Spanyolország számára történő odaítéléséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2018. évre történő meghatározásáról és az (EU) 2017/127 rendelet módosításáról szóló, 2018. január 23-i (EU) 2018/120 tanácsi rendeletre (1) és különösen annak IIB. melléklete 8. pontjára,
   mivel:

               (1)

               Az (EU) 2018/120 rendelet IIB. mellékletének I. táblázata meghatározza azon napok maximális számát, amelyek során a legalább 10 méter teljes hosszúságú, fedélzetükön 32 mm-es vagy annál nagyobb szembőségű vonóhálót, kerítőhálót vagy hasonló eszközöket, vagy 60 mm-es vagy annál nagyobb szembőségű kopoltyúhálókat, illetve fenékhorogsorokat szállító vagy alkalmazó uniós hajók a 2018. február 1. és 2019. január 31. közötti időszakban az ICES 8c körzetben és a Cádizi-öböl kivételével a 9a körzetben tartózkodhatnak.

               (2)

               Az (EU) 2018/120 rendelet IIB. mellékletének 8.5. pontja értelmében a Bizottság a 2017. február 1. és 2018. január 31. közötti végleges tevékenységbeszüntetések alapján többletnapokat oszthat ki a tagállamoknak, és a lobogó szerinti tagállam a szabályozott halászeszközök valamelyikét szállító hajói számára engedélyezheti, hogy a szóban forgó számú többletnapon egy adott földrajzi területen tartózkodjanak.

               (3)

               2018. március 26-án Spanyolország az (EU) 2018/120 rendelet IIB. melléklete 8.1. pontjának első mondatával összhangban kérelmet nyújtott be az iránt, hogy a végleges tevékenység-beszüntetések alapján a Bizottság többletnapokat osszon ki számára. Spanyolország megerősítette, hogy 2017. február 1. és 2018. január 31. között kilenc hajó szüntette be halászati tevékenységét.

               (4)

               A Bizottság rendelkezésére bocsátott adatok és az (EU) 2018/120 rendelet IIB. mellékletének 8.2. pontjában meghatározott számítási módszer alapján Spanyolország számára a szóban forgó melléklet 1. pontjában említett hajók vonatkozásában indokolt három többletnapot biztosítani a 2018. február 1. és 2019. január 31. közötti időszakra.

               (5)

               Az e rendeletben előírt intézkedések összhangban vannak a Halászati és Akvakultúraágazati Bizottság véleményével,

         ELFOGADTA EZT A RENDELETET:
   1. cikk
   Az (EU) 2018/120 rendelet IIB. mellékletének I. táblázatában a Spanyolország lobogója alatt közlekedő, szabályozott halászeszközöket szállító vagy alkalmazó, a 2018. február 1. és 2019. január 31. közötti időszakban külön feltételek hatálya alá nem tartozó hajók számára 129 napra kell növelni az ICES 8c körzetben és a Cádizi-öböl kivételével a 9a körzetben a tengeren tölthető napok maximális számát.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. július 6-án.

            a Bizottság részéről

            az elnök

         Jean-Claude JUNCKER

      (1)  HL L 27., 2018.1.31., 27. o.